钦定古今图书集成/明伦汇编/氏族典/第180卷 > 《廖用贤尚友录》 > 泉仲遵
## 钦定古今图书集成/明伦汇编/氏族典/第180卷 > 《廖用贤尚友录》 > 泉仲遵

按《周书泉企传》：“企子仲遵，少谨实，涉猎经史。年十三，
州辟主簿。十四，为本县令。及长，有武艺。遭世离乱，每
从父兄征讨，以勇决闻。高敖曹攻洛州，仲遵与企力
战拒守，矢尽，以杖棒捍之，遂为流矢中目，不堪复战。
及城陷，士卒叹曰：‘若二郎不伤，岂至于此’！企之东也，
仲遵以被伤不行。后与元礼斩杜窋，以功封丰阳县”
伯，加授征东将军、豫州刺史。及元礼于沙苑战没，复
以仲遵为洛州刺史。仲遵宿称干略，为乡里所归，及
为本州，颇得嘉誉。大统十三年，王思政镇颍川，以仲
遵行荆州刺史事。十五年，加授大都督。俄进车骑大
将军、仪同三司，又进骠骑大将军、开府仪同三司，领
本州大中正。复为三荆二广南雍平“信、江、随二郢、浙
等十三州诸军事、行荆州刺史。”寻遭母忧，请终丧，制，

留情抚接，百姓安之，流民归附者相继而至。先是，东
梁州刺史刘孟良在职贪婪，民多背叛，仲遵以廉简
处之，群蛮率服。仲遵历官之处，皆以清白称。朝廷以
其父临危抗节，乃令袭爵上洛郡公，旧封听回授一
子。魏恭帝初，征拜左卫将军。寻出为都督《金兴》等六
州诸军事、金州刺史。武成初，卒官，时年四十五。赠大
将军、华洛等三州刺史，谥曰庄。